Diari Oficial de la Generalitat Valenciana


Sumari del DOGV 1242, del 12-02-1990 (1990/816517)

RESOLUCIÓ de 26 de gener de 1990, de la Direcció General de Treball, per la qual es disposa el registre i publicació del Conveni Col.lectiu de Recol.lecció de Cítrics.
-----------------------------------------------------------------------------------------------------------------------------------------------------------------------

### Dades del document

Número de DOGV
:   1242

Data del DOGV
:   12-02-1990

Secció del DOGV
:   ALTRES DISPOSICIONS

Número del document
:   1990/816517


Data del document
:   26-01-1990

Organisme emissor
:   Conselleria de Treball i Seguretat Social

Tipus de document
:   Resolució

Resolució de 26 de gener de 1990, de la Direcció General de Treball, per la qual es disposa el Registre i Publicació del Conveni Col.lectiu de Recol.lecció de Cítrics.  
Vist el text articulat del Conveni Col·lectiu de Treball del sector de Recol·lecció de Citrics de la Comunitat Valenciana, subscrit el dia 5 de decembre de 1989, d'una part per la Federació d'Exportadors de Cítrics de la província de València i l'Associació Professional d'Exportadors de Castelló i d'altra en representació dels treballadors per les organitzacions sindicals, UGT-FTT, CCOO-CAMP i SU, presentat davant la Direcció General de Treball en data 18 de gener de 1990, i segons l'article 90, apartats 2 i 3 de la Llei 8/1980, de 10 de març, Estatut dels Treballadors, i en el RD 1040/1981, de 22 de maig, sobre Registre i Dipòsit dels Convenis Col·lectius de Treball, aquesta Direcció General de Treball, d'acord amb les competències que te transferides segons RD 4105/82, de 29 de desembre, acorda:  
Primer  
Ordenar-ne la inscripció en el Registre de Convenis Col·lectius de treball d'aquesta Direcció General, amb notificació a la Comissió Negociadora, i Dipòsit del text original del Conveni.  
Segon  
Disposar-ne la publicació en el Diari Oficial de la Generalitat Valenciana.  
València, 26 de gener de 1990.   
El Director General de Treball:   
Eduard Montesinos i Chilet.  
Text del Conveni Col·lectiu de Treball acordat el dia 5 de desembre de 1989 entre les empreses i els treballadors de l'activitat de recol·lecció de cítrics  
Article 1r. Ambit territorial  
Les bases d'aquest pacte seran d'aplicació a tot el territori de la Comunitat Valenciana.  
Article 2n. Ambit funcional  
Obligarà al conjunt d'empreses, de qualsevol naturalesa, dedicades a la recol·lecció de cítrics.  
Article 3r. Ambit personal  
Serà d'aplicació a tots el productors dedicats a aquesta activitat laboral específica, incloent-s'hi les operacions de collida i les de recollida de cítrics.  
Article 4t. Ambit temporal  
La vigència d'aquest conveni, serà de dues campanyes, l?entrada en vigor tindrà lloc l'1 d'octubre de 1989, qualsevol que siga la data d'aparició en el Diari Oficial de la Generalitat Valenciana de la Resolució aprovatòria d'aquest, i la seua vigència finalitzarà el 30 de setembre de 1991 si no -82-s prorrogat per acord exprés d'ambdues parts, o per tàcita reconducció.  
Article 5é. Denúncia  
S'estableix un termini de tres mesos abans del venciment perquè alguna de les parts signant realitze la corresponent denúncia.  
Article 6é. Retribucions salarials  
1. A fi d'unificar salaris per a aquest conveni, s'estableixen les retribucions per hora i treball, inclosa la càrrega, per a les distintes categories:  
a) En l?àmbit del conveni, tret de Castelló.  
 Hora Jornada 5 h  
   
Capatàs 676 PTA 3.380 PTA  
Collidor major de 18 anys 618 PTA 3.092 PTA  
Collidor menor de 18 anys 523 PTA 2.617 PTA  
b) Particularitats de la província de Castelló.  
 Hora Jorn. 51/2 h  
   
Capatàs 670 PTA 3.684 PTA  
Collidor major de 18 anys 618 PTA 3.403 PTA  
Collidor menor de 18 anys i dones 554 PTA 3.051 PTA  
El menor salari de les dones, obeeix al fet de no realitzar aquestes treballs de «colmeros», càrrega de camions i altres; en cas de realitzar les esmentades funcions rebrà el salari del collidor major de 18 anys.  
2. En tots els salaris indicats, s'entenen incloses les parts proporcionals corresponents a la gratificació de nadal, juliol, vacances, diumenges i dies festius.  
Article 7é. Revisió  
Les retribucions salarials pactades s'incrementaran el segon any de vigència del conveni amb el percentatge que establesca l'Index Ponderat dels Preus al consum de l'any 1989 més un punt.  
Article 8é. Suspensió del treball per pluja o altres accidents climatològics.  
Als collidors se'ls abonarà el 50% del salari, si havent-se presentat al tall o lloc de treball, havia de ser-hi suspés abans del seu començament o transcorregudes dues hores de treball. Si es treballés més de dues hores i s'hagués d'interrompre el treball per les expressades causes climatològiques, es percebrà el salari complet.  
Article 9. Jornada de treball  
1. El treball que començarà en el tall a les 10 hores, llevat de pacte en contrari, o causes alienes a la voluntat de les parts, acabarà a les 5 de la vesprada.  
Les hores de treball que puguen realitzar-se per damunt de les 5, que és l?hora pactada, serà de lliure acceptació per empreses i treballadors, i en aquest supòsit, la sisena hora, per acord mutu es retribuirà a prorrata del jornal, o sia, amb la quantitat de 618 PTA per al collidor major de 18 anys i en la proporció corresponent per a la resta de categories.  
Particularitats de la província de Castelló  
Al Territori de Castelló, la jornada laboral normal o ordinària començarà en el tall a les 10 del matí, aquesta serà de 6 hores i s'haurà de finalitzar a les 5 de la vesprada, respectant-se un descans mínim d'una hora per a dinar. Tot això, sense perjudici dels usos i costums locals, de dos descansos per a fumar.  
El capatàs assenyalarà l?hora exacta del treball efectiu i final de jornada de treball, i serà responsable davant l?empresa de l?imcompliment de l?horari i rendiment de treball del personal afectat.  
A fi que els treballadors puguen gaudir, com a temps de descans, el dissabte per la vesprada, de comú acord amb llurs respectives empreses, es podrà acordar la realització de jornada intensiva, respectant-se la jornada establida per a un dia normal.  
2. Hores extraordinàries  
Tindran aquesta consideració, les hores que es treballen a partir de la sisena, en una mateixa jornada laboral i la seua retribució serà la legalment establerta, o sia, amb l?increment del 75% sobre el salari corresponent.  
Article 10. Rendiments per a la província de Castelló  
Per als salaris pactats s'estableixen en condicions normals els rendiments mínims següents:  
a) Satsuma 360 kg/mínim  
b) Oroval i Clemenules 340 Kg/mínim  
c) Clementina Fina i Wilking 240 Kg/mínim  
d) Navel i navelina 45 arroves mínim  
e) Altres varietats de taronja 38 arroves mínim  
En qualsevol cas s'entén que la fruita serà correctament alicatada, llevat de pacte contrari.  
Article 11é. Estall  
Es propòsit de les parts acabar amb la pràctica de l?estall en l'activitat de recol·lecció d'agris; amb aqueixa finalitat, queda convingut que l?estall no s'admetrà quan hi haja atur en la localitat afectada per aquesta circumstància.  
No obstant això, quan es treballe a estall per lliure acord entre empreses i treballadors individualment considerats, serà competència de la Comissió Paritària de Vigilància a què fa referència l'Article 15, com a una de les missions específiques, determinar la concurrència d'atur en l?esmentada localitat, a fi d'imposar la prohibició que en aquest article s'estableix.  
Las empreses procuraran distribuir equitativament llur demanda de treball eventual de recol·lecció en els moments en què disminuesca la intensitat de treball.  
Particularitats de la província de Castelló atur manifest En el supòsit de manifest atur professional, es constituirà un comité sindical en cada localitat que realitzarà gestions encaminades a la col·locació del referit personal aturat. Amb aquest fi, els magatzemistes es comprometen a col·laborar en la solució dels problemes que es presenten en aquest sentit, i contractaran treballadors agrícoles.  
S'entendrà per treballador agrícola aturat, aquell que acredite la seua condició agrícola.  
Article 12é. Desplaçaments  
Interpretant, aclarint i transigint allò establert en l'Ordenança Laboral del camp en relació amb els conceptes de Plus de Transport i Plus de Distància, les parts convenen expresament que cada treballador percebrà la quantitat de 9 pessetes per quilòmetre que ultrapasse els dos primers a partir del punt de partida, tant a l'anada com a la tornada, al lloc de treball, qualsevol que fóra el mitjà de locomoció usat per treballador.  
Aquesta indemnització no pertocarà quan l'empresa substituesca la quantitat convinguda per al transport posant a disposició dels sens treballadors vehicle idoni per al desplaçament fins al lloc de treball.  
Particularitats de la província de Castelló  
En el cas que ultrapasse els 10 quilòmetres de distància al lloc de treball, l?empresa estarà obligada a facilitar mitjà d'autolocomoció o aplicar el paràgraf següent, abonant a jornal el temps invertit en el trasllat dels treballadors, per excés de 10 quilòmetres d'anada i 10 de tornada.  
Quan el treballador es desplace per mitjà de locomoció propi, se li abonarà la quantitat resultant de multiplicar els quilòmetres recorreguts des del nucli urbà de la seua residència, descomptant els dos Primers quilòmetres, a raó de 21'50 PTA per vehicle de 4 persones i 12 pel de motocicleta.  
Article 13é. Liquidació de salaris  
La liquidació i pagament del salari tindrà lloc com estableix la normativa aplicable, puntualment i documentalment, en la data i lloc convinguts o d'acord amb els usos i costums.  
Article 14é. Relació laboral  
Les empreses i els treballadors agrícoles que realitzen per a aquelles distintes tasques relacionades amb la collida de cítrics formalitzaran, quan escaiga, el corresponent contracte d'acord amb el caràcter i contingut de la relació laboral que els hi unesca. Tot això de conformitat amb el que estableix el Reial Decret 2104/84, de 21 de novembre, pel qual es regulen diversos contractes de treball de duració determinada i el contracte de treballadors fixs discontinus i de conformitat amb la resta de disposicions legals vigents.  
Article 15é. Comissió paritària de vigilància  
1. Per al bon compliment i observància del que s'ha estipulat en aquest conveni, es creen Comissions Paritàries de Vigilància en l?àmbit de Comunitat, Provincial, Comarcal i Local, i que tindran en tots els -85-mbits les funcions següents:  
- Interpretació autèntica del Conveni.  
- Estudi de l?evolució de les relacions laborals acordades entre les parts.  
- Conciliació facultativa en els problemes col·lectius d'índole laboral que puguen sorgir.  
- Arbitratge de les qüestions que expressament els siguen sotmeses.  
- Determinació de l'existència d'atur en les localitats a efectes de l'article 11é.  
- Qualsevol altra qüestió que per lliure acord determinen les referides Comissions en el Reglament que necessàriament hauran d'aprovar dins els 15 dies següents a la seua formal constitució.  
Aquestes funcions s'entenen atribuïdes sense perjudici del lliure exercici que compet a les jurisdiccions administratives i contencioses.  
2) A escala Provincial estarà formada per 8 vocals titulars i 8 suplents, designats per cadascuna de les parts (4 pels empresaris i altres 4 per les centrals). Els membres designats determinaran, al seu torn, mitjançant elecció, la persona de President i Secretari.  
El domicili de la Comissió serà, indistintament, el de totes les Secretaries de la Comissió: per part empresarial la Federació d'Exportadors de Cítrics de la Província de València, plaça l'Ajuntament, 29, 2n. i Associació Professional d'Exportadors de Fruits de la Província de Castelló, c. Alloza, 6-2n.; i per part de les centrasls: UGT avda. de l'Antic Regne de València, 8-1r.-2a., i CC OO, Vila Barberà, 6, baix, i SU, c/ Cardenal Cisneros, 50-1r., d'Algemesí.  
La Comissió es reunirà a petició d'almenys dos vocals dintre els deu dies següents a la seua convocatòria, la data de reunió es concertarà per les parts de comú acord dins el susdit termini.  
En l?àmbit Comarcal, es constituiran Comissions compostes de 4 titulars i 4 suplents de cada representació, en les localitats de València, Castelló, Sagunt, Alzira i Gandia, i en les localitats on hi haja empreses, les Comissions Locals es constituiran amb 3 representants, com a màxim de cada part.  
En aquelles localitats on no tinga la seua seu social o centre de treball alguna empresa d'aquesta activitat, els treballadors constituiran la seua Comissió, elevant els problemes per a llur resolució facultativament a qualsevol de les Comissions Comarcals creades, o bé directament a la provincial.  
Article 16é,, Disposició supletòria  
En tot allò no previst en aquest Conveni, s'ajustarà al que estableix l'Ordenança General del Camp i altres disposicions vigents.  
Aquesta disposició no afecta a la Província de Castelló.  
D'absoluta conformitat amb tot el que s'ha exposat, per unanimitat es signa el text que antecedeix pels Comissionats següents:  
Per part dels empresaris.  
Per part dels treballadors.